**17.12.21**



**TRACTION**

**Κυριακή 19.12.21 στις 14:1****0**

Στις μαγικές εικόνες από το περίφημο Goodwood Revival, τον παράδεισο της ζωντανής μηχανοκίνητης ιστορίας, μας ξεναγεί ο **Κώστας** και ο **Μάνος Στεφανής**.

Το **TractioN** ταξίδεψε στη Βρετανία προκειμένου να παρευρεθεί στη μεγαλύτερη γιορτή του κόσμου αφιερωμένη στα αγωνιστικά αυτοκίνητα αλλά και σε ολόκληρη την κουλτούρα των motorsports. Οι φίλοι της εκπομπής θα έχουν την ευκαιρία να απολαύσουν στην οθόνη τους εκπληκτικά αγωνιστικά αυτοκίνητα από την περίοδο 1948-1966 και μάλιστα εν δράσει. Όμως, εκτός από τα οχήματα, το Goodwood Revival είναι μια πρώτης τάξεως ευκαιρία για συναντήσεις με ορισμένους από τους μεγαλύτερους θρύλους των μηχανοκίνητων σπορ.

Το **TractioN** έφερε ελληνικό αέρα στη συζήτηση με γίγαντες του χώρου, όπως τον υπερπρωταθλητή στις κούρσες αντοχής **Derek Bell**, τους βετεράνους πιλότους **Jochen Mass** και **Emanuele Pirro** και βέβαια, τον παγκόσμιο πρωταθλητή Φόρμουλα 1 του 2009, τον δημοφιλέστατο Βρετανό **Jenson Button**. Φύγαμε για Goodwood Revival 2021, λοιπόν, αποκλειστικά μέσω **TractioN**!

**Στα υπόλοιπα θέματα της εκπομπής**

* **Ford Mustang Mach E:** Ο **Κώστας** και o **Μάνος** **Στεφανής** παρουσιάζουν ένα από τα πιο ενδιαφέροντα και... απροσδόκητα μοντέλα της τελευταίας, αμιγώς ηλεκτρικής γενιάς. Το περήφανο άλογο Mustang, από τα ομώνυμα, εμβληματικά σπορ αυτοκίνητα της Ford, μεταπηδά στα ηλεκτρικά SUV. Με την Mustang Mach E, η Ford αποδεικνύει ότι διαθέτει την τόλμη και την έμπνευση να προχωρήσει δυναμικά στην ηλεκτροκίνηση, καλπάζοντας με την ορμή ενός εντελώς διαφορετικού καθαρόαιμου. Η νέα Ford Mustang
* Mach E είναι έτοιμη να φορτιστεί - και μάλιστα σε εντυπωσιακά σύντομο χρόνο - αλλά και να φορτίσει με την ενέργεια και τη φιλικότητά της.
* **Mercedes-Benz C-Class:** Tο μπεστ-σέλερ της γερμανικής εταιρείας φέρνει στη δική του, τη «μεσαία» κατηγορία σεντάν, ένα εντυπωσιακό πακέτο τεχνολογίας, επιδόσεων, άνεσης και πολυτέλειας, το οποίο έως πρόσφατα

συναντούσε κάποιος μόνο στις κορυφαίες λιμουζίνες της Mercedes. Ο... εκδημοκρατισμός αυτός έχει ως αποτέλεσμα η καινούργια C-Class να είναι ένα ολοκληρωμένο αυτοκίνητο, το οποίο θέτει στην υπηρεσία του κατόχου προσόντα μοντέλου με υπερδιπλάσια τιμή αγοράς.

* **Zero Electric Motorcycle:** O **Θανάσης Χούντρας** ταξιδεύει στο Μιλάνο και τη Διεθνή Έκθεση Μοτοσικλέτας, προκειμένου να συναντήσει από κοντά την, ήδη, διάσημη Zero. Απαστράπτουσα και αθόρυβη, η εντελώς ηλεκτροκίνητη Zero ξεχωρίζει και γοητεύει. Τώρα πια η Zero είναι η σταρ της Έκθεσης, δικαιώνοντας το όραμα του κατασκευαστή της, ο οποίος, έως πριν από μερικά χρόνια, αντιμετωπιζόταν σαν ένας ιδιόρρυθμος, λίγο «τρελός επιστήμονας». Ωστόσο, η ώρα Zero, έφτασε.
* **Οδηγούμε με υπευθυνότητα:** Ο **Κώστας Στεφανής** κυκλοφορεί, παρατηρεί και προσφέρει πολύτιμες συμβουλές για ένα καλύτερο και πιο ασφαλές «savoir vivre» στους δρόμους.

**Δείτε το trailer της 4ης εκπομπής:** [**https://youtu.be/GH2Lsbm9BbY**](https://youtu.be/GH2Lsbm9BbY)

*Σημ: Η εκπομπή «****Traction****» με τους* ***Κώστα*** *και* ***Μάνο Στεφανή*** *τραβάει… χειρόφρενο και* ***δεν θα μεταδοθεί*** *στις* ***26/12/21 & 2/1/22****. Επιστρέφει με… φουλ γκάζια, από την* ***Κυριακή 9 Ιανουαρίου****, πάντα στις* ***14:10.***

Παρουσίαση: Κώστας Στεφανής – Μάνος Στεφανής

Επιμέλεια – Αρχισυνταξία: Μάνος Στεφανής

Συντακτική Ομάδα: Βασίλης Τσακίρογλου, Θανάσης Χούντρας, Θωμάς Ευθυμίου, Ινώ Στεφανή

Σκηνοθεσία: Νίκος Κροντηράς – Διονύσης Τσιρώνης

Διεύθυνση Φωτογραφίας: Δημήτρης Κουκουβάνης

Μοντάζ: Διονύσης Τσιρώνης

Μουσική Επιμέλεια: Νίκος Φλίκας

Εταιρία Παραγωγής: Prostef

**#tractiongr #StarChannelTV**

**FB:** [**https://www.facebook.com/traction.gr/**](https://eur03.safelinks.protection.outlook.com/?url=https%3A%2F%2Fwww.facebook.com%2Ftraction.gr%2F&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789644532%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=AUF6kl3s5XrwnK%2BK7TRi6ELL8l%2B%2Fkrl2vPJt81NMq9U%3D&reserved=0)

**Insta:** [**https://www.instagram.com/traction.gr/**](https://eur03.safelinks.protection.outlook.com/?url=https%3A%2F%2Fwww.instagram.com%2Ftraction.gr%2F&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789654486%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=Wrgq3tb5BnIGFvrj3q3oTrBn1LlHz5ZgWN5%2Bepv5lhk%3D&reserved=0)

**Twitter:** [**https://twitter.com/tractiongr**](https://eur03.safelinks.protection.outlook.com/?url=https%3A%2F%2Ftwitter.com%2Ftractiongr&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789654486%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=bOqcgKkdTcOAAx3cwmcHTfGD8IAwCAt0qskdP1goipY%3D&reserved=0)

[**https://www.star.gr/tv/shows/traction/**](https://www.star.gr/tv/shows/traction/)

[**https://www.star.gr/tv/press-room/**](https://www.star.gr/tv/press-room/)

Καλό Σαββατοκύριακο

Γραφείο Τύπου & Επικοινωνίας